
Z A P I S N I K

19. sjednice Vijeća Mjesnog odbora Novi Retkovec,

održane 19. prosinca 2022.

u sjedištu Mjesnog odbora, Ulica breza 26,

s početkom u 18,00 sati

NAZOČNI ČLANOVI VIJEĆA:

Ivana Ljubić, Dražen Rakitničan, Elizabeta Gegić, Asmirka Belošević, Marija Klarić, Danica Plečko, Zrinka Lovrić, Igor Vukmirović i Bruno Krehula.
NENAZOČNI ČLANOVI VIJEĆA:

              /
OSTALI NAZOČNI:

Ladislav Plantić
Predsjedava Ivana Ljubić, predsjednica Vijeća.

Zapisnik vodi: Ivana Ljubić.


Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 18. sjednice Vijeća, održane 22. studenoga 2022., bez izmjena.

Na prijedlog predsjednice Vijeće jednoglasno utvrđuje

D N E V N I   R E D

1. Prijedlog zaključka o jednokratnom korištenju prostora mjesne samouprave prema zahtjevu Ines Vahtarić radi obiteljske proslave;
2. Prijedlog zaključka o jednokratnom korištenju prostora mjesne samouprave prema zahtjevu Marije Baćar u svrhu proslave krštenja djeteta;
3. Zahtjev za povremeno korištenje prostora mjesne samouprave /Veterani 145. brigade Dubrava/ – donošenje zaključka;
4. Zahtjev za povremeno korištenje prostora mjesne samouprave /Udruga veterana 145. brigade HV/ – donošenje zaključka;
5. Aktualna komunalna problematika; 
6. Pitanja, prijedlozi i obavijesti.

Ad 1. Prijedlog zaključka o jednokratnom korištenju prostora mjesne samouprave 

prema zahtjevu Ines Vahtarić radi obiteljske proslave.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.

Vijeće jednoglasno donosi

Z A K LJ U Č A K

 o jednokratnom korištenju prostora mjesne samouprave

prema zahtjevu Ines Vahtarić 

1. Ines Vahtarić, Dubrava 218, Zagreb, odobrava se jednokratno korištenje dvorane veličine 80 m² u objektu mjesne samouprave Novi Retkovec, Ulica breza 26, dana   21. siječnja 2023. od 17,00 do 22,00 sata radi obiteljske proslave.

2. Prostor iz točke 1. ovog Zaključka koristit će Ines Vahtarić uz naknadu od ​​​0,60 kuna za jedan sat korištenja po 1m², te se određuje naknada od 240,00 kune bez PDV-a, odnosno 300,00 kuna s PDV-om, koju je korisnik dužan platiti na račun Proračuna Grada Zagreba.

3. Ines Vahtarić, obvezuje se postupati s pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim Zaključkom.

Ad 2. Prijedlog zaključka o jednokratnom korištenju prostora mjesne samouprave 

prema zahtjevu Marije Baćar u svrhu proslave krštenja djeteta.

Članovi Vijeća primili su pisani materijal uz poziv.

U raspravi sudjeluju: Svi prisutni članovi Vijeća.

Vijeće jednoglasno donosi

Z A K LJ U Č A K

 o jednokratnom korištenju prostora mjesne samouprave

prema zahtjevu Marije Baćar

1. Mariji Baćar, Dubrava 242, Zagreb, odobrava se jednokratno korištenje dvorane veličine 80 m² u objektu mjesne samouprave Novi Retkovec, Ulica breza 26, dana     6. siječnja 2023. od 16,00 do 20,00 sati u svrhu proslave krštenja djeteta.

2. Prostor iz točke 1. ovog Zaključka koristit će Marija Baćar uz naknadu od ​​​0,60 kuna za jedan sat korištenja po 1m², te se određuje naknada od 192,00 kune bez PDV-a, odnosno 240,00 kuna s PDV-om, koju je korisnik dužan platiti na račun Proračuna Grada Zagreba.

3. Marija Baćar obvezuje se postupati s pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim Zaključkom.

Ad 3. Zahtjev za povremeno korištenje prostora mjesne samouprave /Veterani 145. 

brigade Dubrava/ – donošenje zaključka.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.

Vijeće jednoglasno donosi
Z A K LJ U Č A K

1. Veteranima 145. brigade Dubrava odobrava se povremeno korištenje prostora u objektu mjesne samouprave Novi Retkovec, Dubrava 238, svakim danom od 8,00 do 22,00 sata.

2. Prostor iz točke 1. ovog Zaključka koristit će Veterani 145. brigade Dubrava bez naknade.

3. Veterani 145. brigade Dubrava obvezuju se postupati s pažnjom dobrog gospodara u korištenju prostora.

4. U slučaju prenamjene prostora mjesne samouprave na adresi Breza 26 (sadašnje sjedište Mjesnog odbora) utvrđuje se da je moguće izmijeniti vrijeme korištenja predmetnog prostora po potrebi.

5. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim Zaključkom.

Ad 4. Zahtjev za povremeno korištenje prostora mjesne samouprave /Udruga veterana 

145. brigade HV/ – donošenje zaključka.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.

Vijeće s 8 glasova ZA i 1 SUZDRŽANIM glasom donosi
Z A K LJ U Č A K

1. Udruzi veterana 145. brigade HV ne odobrava se zahtjev za povremeno korištenje prostora u objektu mjesne samouprave Novi Retkovec, Dubrava 238.
2. Zahtjev Udruge veterana 145. brigade HV odbija se iz razloga oglušivanja na zaključke i zahtjeve Vijeća Mjesnog odbora i Gradskog ureda za mjesnu samoupravu, civilnu zaštitu i sigurnost o vraćanju ključa navedenoga prostora, te zbog korištenja istog prostora bez odobrenja nakon 31. ožujka 2022.

Ad 5. Aktualna komunalna problematika.
Članovi Vijeća Marija Klarić i Igor Vukmirović podnijeli su prijedlog:
- Traži se popravak južne strane izdignute površine na Aleji javora te uklanjanje suvišnih prometnih znakova (znak za cestovne izbočine koji se nalazi nakon same cestovne izbočine).

          Ad 6. Pitanja, prijedlozi i obavijesti.
Nije bilo pitanja niti prijedloga.
Dovršeno u 19,00 sati.
KLASA: 024-08/22-003/2534
URBROJ: 251-13-11-4/002-22-2
Zagreb, 19. prosinca 2022.     

Zapisnik sastavila: 






       

    Ivana Ljubić
Predsjednica

Vijeća Mjesnog odbora

Novi Retkovec

Ivana Ljubić

